NEFAZ
PAO NEFAZ (ПАО «НЕФАЗ») ir Krievijas autobūves uzņēmums, kas bāzēts Ņeftekamskā. Tas ietilpst uzņēmumu grupā KAMAZ. Uzņēmums dibināts 1993. gadā uz Ņeftekamskas autorūpnīcas bāzes, kas darbu sāka 1977. gadā. NEFAZ ražo pašizgāzējus, autobusus, speciālo tehniku uz KAMAZ un citu autoražotāju šasijas bāzes, kā arī piekabes un lauksaimniecības tehniku. PAO NEFAZ lielākie akcionāri 2018. gadā bija PAO KAMAZ (50,02 %) un Bank URALSIB (28,50 %). Pārējās kapitāldaļas tiek kotētas Maskavas biržā.